# Ariaramnes I

### De Viquipèdia

Ariaramnes I fou fill (adoptiu probablement) i/o nebot del primer rei Ariarates I.

Quant els macedonis van ocupar el país el 322 aC va poder fugir a Armènia. El 315 aC, amb el suport de Cassandre, va tornar al país des de Armènia amb l'ajut del cap armeni Ardoates. Els senyors locals, molts d’origen persa, que havien patit expropiacions sota el macedonis, li van donar suport, i tota Capadòcia es va aixecar al seu favor. El sàtrapa Amiertes o Amintes, designat per Antígon el borni (o el cíclop) un parell d’anys abans, va morir a la lluita i Ariaramnes I fou proclamat rei. Les reduïdes forces macedònies van ser aniquilades o van deixar el país, que va restar independent.

Després de la batalla d’Ipsos Capadòcia va quedar dins els dominis de Seleuc I Nicàtor, i el rei, per assegurar-se el poder, i amb problemes degut a una guerra amb el Pont, va acceptar la seva autoritat i li va pagar tribut. Probablement des llavors va portar el títol de sàtrapa. Va morir un temps després, vers el 290 aC, en tot cas abans del 281 aC, i el va succeir Ariarates II, probablement el seu fill.

Obtingut de "http://ca.wikipedia.org../../../a/r/i/Ariaramnes_I_b942.html"

Categoria: Reis de Capadòcia

##### Views

- Article
- Discussió
- Revisió actual

##### Cerca